wickkiey/tamil-wikipedia-chunked huggingface dataset:
# அபய் (1994 திரைப்படம்)

## கதைக்களம்

தாங்கள் குடியேறிய வீட்டில் அதன் முன்னாள் உரிமையாளர் ராணாவின் பேய் வேட்டையாடுகிறது என்ற வதந்திகளை நாயகர்கள் புறக்கணிக்கிறார்கள். அவர்களின் மூன்று குழந்தைகளும் இந்த பேய்க்கதைகளில் மகிழ்ச்சி அடைகிறார்கள் மற்றும் பேயைச் சந்திக்க விரும்புகிறார்கள். இதற்கிடையில், ராணாவும் அவனது சக பேயும், இந்த ஊடுருவலில் மகிழ்ச்சியடையாமல், புதிய உரிமையாளர்களை பயமுறுத்தத் திட்டமிட்டுள்ளனர். உயிருள்ளவர்கள் பேய்களுக்கு எதிராகத் தங்கள் புத்திசாலித்தனத்தை வெளிப்படுத்தும்போது, இரகசியங்கள் வெளிவருகின்றன, இது பேய்களின் கடந்த காலத்தின் மீது அதிக வெளிச்சம் போடுவது மட்டுமல்லாமல், குழந்தைகள் அறியாதிருக்கும் பயத்தால் பயப்படுவதற்கு சாந்தமான உயிரினங்கள் அல்ல என்பதையும் காட்டுகிறது.
# அபய் (1994 திரைப்படம்)

## நடிகர்கள்

- ராணா திக்விஜய் சிங்காக நானா படேகர்
- ராகுல் நாயக்காக மயங்க் சர்மா
- பிரியங்கா நாயகாக ஏகா லக்கானி
- இஷான் நாயகாக அங்கித் தேசாய்
- மூன் மூன் சென்
- பெஞ்சமின் கிலானி
# அபய் (1994 திரைப்படம்)

## விருதுகள்

1994 இல் நடைபெற்ற 42வது தேசிய திரைப்பட விருதுகளில் *சிறந்த குழந்தைகள் திரைப்படம் - தங்கத் தாமரை விருதை* வென்றது. இத்திரைப்படத்தின் இயக்குநர் அன்னு கபூர் *சிறந்த இயக்குநருக்கான வி. சாந்தாராம் விருதை வென்றார்*.
# நிஹான் ஷோகி

(794-1185)]]
**நிஹான் ஷோகி**, இது பாரம்பரிய சப்பானிய வரலாற்றின் இரண்டாவது பழமையான புத்தகமாகும். இந்த புத்தகம் *நிஹோங்கி* என்றும் அழைக்கப்படுகிறது . இது *கோஜிகி*யை விட விரிவானது. மேலும் இது பண்டைய ச<nowiki/>ப்பானின் மிக முழுமையான வரலாற்றுப் பதிவை உள்ளடக்கியிருப்பதால், வரலாற்றாசிரியர்கள் மற்றும் தொல்பொருள் ஆராய்ச்சியாளர்களுக்கு ஒரு முக்கியமான கருவியாக உள்ளது. இந்த புத்தகம் 720 இல் இளவரசர் டோனேரியின் தலையங்க மேற்பார்வையில் நோ யசுமாரோவின் உதவியுடன் முடிக்கப்பட்டு பேரரசி ஜென்ஷோவிடம் வழங்கப்பட்டது. சப்பானிய நாகரிகத்தின் மீதான சீன தாக்கத்தின் பிரதிபலிப்பாகவும் இந்த புத்தகம் உள்ளது. சப்பானில், சீன வரலாற்றுடன் ஒப்பிடக்கூடிய எழுதப்பட்ட வரலாற்றை விரும்பியதன் காரணமாக தோன்றியது இது.
# நிஹான் ஷோகி

## பின்னணி

பேரரசர் டென்மு, இளவரசர் கவாஷிமா உட்பட 12 பேரை பேரரசின் பழைய வரலாற்றைத் திருத்த உத்தரவிட்டார். நிஹான் ஷோகி என்பது பழைய ஆவணங்களின் தொகுப்பாகும், குறிப்பாக ஆறாம் நூற்றாண்டிலிருந்து யமடோ நீதிமன்றத்தில் வைக்கப்பட்டிருந்த பதிவுகள் இதில் அடங்கும். நீதிமன்றத்தில் சேவை செய்யும் குலங்கள் சமர்ப்பித்த ஆவணங்கள் மற்றும் நாட்டுப்புறக் கதைகளும் இதில் அடங்கும். ஏகாதிபத்திய (யமடோ) நீதிமன்றம் மற்றும் முக்கிய குலங்களின் பல்வேறு பரம்பரை மற்றும் நிகழ்வு வரலாறுகளின் தொகுப்பு 6 ஆம் நூற்றாண்டில் பேரரசர்கள் கெய்டாய் மற்றும் கின்மேயின் ஆட்சியின் போது தொடங்கியது என்று நம்பப்படுகிறது. இளவரசர் ஷோடோகு மற்றும் சோகா நோ உமாகோ ஆகியோரின் அனுசரணையில் 620 இல் இது தயாரிக்கப்பட்டது. *நிஹான் ஷோகியின்* கூற்றுப்படி, அவர்களின் முயற்சியின் கீழ் *டென்னோகி* ("பேரரசர்களின் பதிவு"), *கொக்கி* (தேசிய சாதனை) மற்றும் பிற "அடிப்படை பதிவுகள்" என ஆவணங்கள் தொகுக்கப்பட்டன. இந்த நூல்களில், 645 இல் இஷி சம்பவத்தின் போது சோகா நோ எமிஷியின் இடம் (இந்த ஆவணங்கள் வைக்கப்பட்டிருந்த இடம்) எரிக்கப்பட்டதில் *கொக்கி* மட்டுமே எஞ்சியது, மேலும் விரைவில் அதுவும் தொலைந்து போனது.
# நிஹான் ஷோகி

## உள்ளடக்கம்

நிஹான் ஷோகி சப்பானிய படைப்புக் கதையுடன் தொடங்குகிறது. உலகின் தோற்றம் மற்றும் தெய்வீக மனிதர்களின் முதல் ஏழு தலைமுறைகளை விளக்குகிறது. மேலும் கோஜிகி போலவே 8 ஆம் நூற்றாண்டின் நிகழ்வுகள் வரை பல கதைகளுடன் செல்கிறது. இது பேரரசர் டென்ஜி, பேரரசர் டென்மு மற்றும் பேரரசி ஜித்தோ ஆகியோரின் பிந்தைய ஆட்சிகளை துல்லியமாக பதிவு செய்வதாக நம்பப்படுகிறது. நிஹான் ஷோகி நல்லொழுக்கமுள்ள ஆட்சியாளர்களின் தகுதிகள் மற்றும் மோசமான ஆட்சியாளர்களின் தவறுகள் மீது கவனம் செலுத்துகிறது. இது புராண காலங்களின் அத்தியாயங்கள் மற்றும் பிற நாடுகளுடனான இராஜதந்திர தொடர்புகளை விவரிக்கிறது.
# நிஹான் ஷோகி

## மொழி

நிஹான் ஷோகி அந்த நேரத்தில் உத்தியோகபூர்வ ஆவணங்களுக்கு பொதுவானது போல, கிளாசிக்கல் சீன மொழியில் எழுதப்பட்டது. மறுபுறம் கோஜிகி சப்பானிய மொழி மற்றும் சீன மொழி கலவையில் எழுதப்பட்டது. நிஹான் ஷோகி சப்பானிய மொழியில் வார்த்தைகள் எவ்வாறு உச்சரிக்கப்படுகின்றன என்பதை வாசகருக்குக் கூறும் ஏராளமான ஒலிபெயர்ப்பு குறிப்புகள் உள்ளன. மொத்தமாக, இந்த புத்தகத்தில் உள்ள கதைகள் கிகி கதைகள் என்று குறிப்பிடப்படுகின்றன. இதன் முதல் ஆங்கில மொழிபெயர்ப்பு வில்லியம் ஜார்ஜ் ஆஸ்டனால் 1896 இல் முடிக்கப்பட்டது.
# இலால் பிகாரி திவாரி

**இலால் பிகாரி திவாரி** (*Lal Bihari Tiwari*-பிறப்பு 30 நவம்பர் 1941) என்பவர் இந்தியாவின் தலைநகரான தில்லியைச் சேர்ந்த ஓர் அரசியல்வாதி. இவர் பாரதிய ஜனதா கட்சியின் உறுப்பினராக இருந்தார்.
# இலால் பிகாரி திவாரி

## வகித்த பதவிகள்

- 1993-சூன் 1997: உறுப்பினர், டெல்லி சட்டமன்றம்
- திசம்பர் 1993-சூன் 1997: அமைச்சர், உணவு மற்றும் வழங்கல், தில்லி அரசு
- 1997: இடைத்தேர்தலில் மக்களவைக்குத் தேர்ந்தெடுக்கப்பட்டார் (பதினொன்றாவது)
- 1998: 12வது மக்களவைக்குத் தேர்ந்தெடுக்கப்பட்டார் (2வது முறை)
- 1999: 13வது மக்களவைக்குத் தேர்ந்தெடுக்கப்பட்டார் (3வது முறை)
# கல்கா தாசு

**கல்கா தாசு** (*Kalka Dass*) இந்திய நாடாளுமன்றத்தின் கீழவையான மக்களவையின் முன்னாள் உறுப்பினர் ஆவார். இவர் பாரதிய ஜனதா கட்சியின் தலைவர் மற்றும் கட்சியின் தோற்றுவிப்பாளரில் ஒருவர். இவர் 9வது மக்களவையிலும் 10வது மக்களவையிலும் தில்லியின் கரோல்பாக் மக்களவைத் தொகுதியினை பிரதிநிதித்துவப்படுத்தினார். 1977-1980ல் தில்லி பெருநகர சபையின் தலைவராகவும், 1985 முதல் 1989 வரை எதிர்க்கட்சித் தலைவராகவும் இருந்தார். 1988-இல் தில்லியில் களமிறங்கிய பாரதிய ஜனதா கட்சியின் முதல் நபர் இவராவார்.
# தரம்பால் லக்ரா

**தரம்பால் லக்ரா** (*Dharampal Lakra*) தில்லியைச் சேர்ந்த இந்திய அரசியல்வாதி ஆவார். பிப்ரவரி 2020-இல் அவர் முண்டுகா சட்டமன்றத் தொகுதியைப் பிரதிநிதித்துவப்படுத்தி தில்லியின் ஏழாவது சட்டமன்றத்திற்கு உறுப்பினராகத் தேர்ந்தெடுக்கப்பட்டார். இவர் ஆம் ஆத்மி கட்சியைச் சேர்ந்தவர்.
# தரம்பால் லக்ரா

## அரசியல் வாழ்க்கை

லக்ரா முன்பு இந்திய தேசிய காங்கிரசின் உள்ளூர் அலுவலகப் பொறுப்பாளராக இருந்தார். இவர் 2014ஆம் ஆண்டு இ.தே.கா. கட்சியிலிருந்து விலகி ஆம் ஆத்மி கட்சியில் சேர்ந்தார்.
# தரம்பால் லக்ரா

## வாழ்க்கை

லக்ரா முண்டுகாவைச் சேர்ந்த தொழிலதிபர். இவர் தன்னை ஒரு விவசாயவாதி என்றும் இந்திய உணவுக் கழகத்தின் உறுப்பினர் என்றும் வர்ணித்துள்ளார். 2020 சட்டப் பேரவைத் தேர்தலில், 300 கோடி ரூபாய் சொத்துக்களுடன் இவர் பணக்கார வேட்பாளராகக் குறிப்பிடப்பட்டார்.
# ஆம் ஆத்மி கட்சியின் மக்களவை உறுப்பினர்களின் பட்டியல்

**ஆம் ஆத்மி கட்சியின் மக்களவை உறுப்பினர்களின் பட்டியல்** (*List of Lok Sabha members from the Aam Aadmi Party*) என்பது இந்திய அரசியல் கட்சியான ஆம் ஆத்மி கட்சியின் சார்பில் போட்டியிட்டு வெற்றி பெற்று இந்திய நாடாளுமன்றத்தின் கீழவையான மக்களவையில் உறுப்பினர்களாக உள்ளவர்களின் பட்டியல் ஆகும். ஆம் ஆத்மி கட்சி நவம்பர் 2012-இல் அரவிந்த் கெஜ்ரிவால் மற்றும் அவரது தோழர்களால் நிறுவப்பட்டது. இது தற்போது இரண்டு மாநிலங்களில் ஆளும் கட்சியாக உள்ளது. இவை தில்லி, இந்தியாவின் தலைநகர் பிரதேசம் மற்றும் பஞ்சாப் மாநிலம். தற்போது, மக்களவையில் ஆம் ஆத்மி கட்சியின் மக்களவை உறுப்பினராக சுசில் குமார் ரிங்கு, ஜலந்தரில் இருந்து இடைத்தேர்தலில் தேர்ந்தெடுக்கப்பட்டுள்ளார்.
| 16வது மக்களவை |  |  |
| --- | --- | --- |
| 2019 | 2022 | 17வது மக்களவை
பதவி விலகி, பொறுப்பேற்றார்
பஞ்சாப் முதல்வராக |
# கேம்சந்த் யாதவ்

**கேம்சந்த் யாதவ்** (*Hemchand Yadav*, 1 திசம்பர் 1958 - 11 ஏப்ரல் 2018) என்பவர் ஓர் இந்திய அரசியல்வாதியும் பாரதிய ஜனதா கட்சியின் உறுப்பினரும் ஆவார். இவர் 2003 முதல் 2013 வரை சத்தீசுகர் அரசில் அமைச்சராக இருந்தார்.
# கேம்சந்த் யாதவ்

## இளமை

யாதவ் துர்க்கில் சிறு விவசாயியான இராம்லால் யாதவுக்கு மகனாகப் பிறந்தார். இவர் 9 மார்ச் 1976-இல் லீலா யாதவை மணந்தார். இவர்களுக்கு நான்கு குழந்தைகள்; இரண்டு மகன்கள் மற்றும் இரண்டு மகள்கள் உள்ளனர். 1987-இல் அரசியலில் தீவிரமாக இறங்கினார்.
# கேம்சந்த் யாதவ்

## அரசியல் வாழ்க்கை

யாதவ் முதன்முதலில் 1998ஆம் ஆண்டு துர்க் சட்டமன்றத் தொகுதியிலிருந்து தனது காங்கிரசின் போட்டியாளரான அருண் வோராவை 3,279 வித்தியாசத்தில் தோற்கடித்து மத்தியப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். சத்தீசுகர் சட்டமன்றம் உருவாக்கப்பட்ட பிறகு, இவர் 2003 சட்டமன்றத் தேர்தலில் போட்டியிட்டு 22,573 வாக்குகள் வித்தியாசத்தில் வெற்றி பெற்று ராமன் சிங் அமைச்சரவையில் நீர்வளம், விளையாட்டு மற்றும் இளைஞர் நலன் கேபினட் அமைச்சரானார். நீர் வளங்கள், விளையாட்டு மற்றும் இளைஞர் நலன், போக்குவரத்து, உணவு, குடிமைப்பொருள் வழங்கல், உயர் & தொழில்நுட்பக் கல்வி போன்ற பல்வேறு துறைகளை 2013 வரை வகித்தார். இவரது நினைவாக கேமாசந்த் யாதவ் பல்கலைக்கழகம்<nowiki/>தோற்றுவிக்கப்பட்டது.
# கேம்சந்த் யாதவ்

## மேலும் பார்க்கவும்

கேமாசந்த் யாதவ் பல்கலைக்கழகம், துர்க்
# நித்யா மெக்ரா

**நித்யா மெஹ்ரா** (*Nitya Mehra*) என்பவர் மும்பையில் உள்ள ஓர் இந்தியத் திரைப்பட இயக்குநர், திரைக்கதை எழுத்தாளர் ஆவார். இவர் ஒரு சுயாதீன இயக்குநராக ஆவதற்கு முன்பு அதாவது 2002 மற்றும் 2011 இக்கு இடையில், லக்ஷ்யா (2004) மற்றும் டான் (2006) படங்களில் பர்கான் அக்தருக்கும், ஆஸ்கார் விருது பெற்ற *லைஃப் ஆஃப் பை* (2012) படத்தில் ஆங் லீவுக்கும், *தி நேம்சேக்* (2006) மற்றும் தி ரிலக்டண்ட் ஃபண்டமெண்டலிஸ்ட் (2012) ஆகிய படங்களில் மீரா நாயருக்கும் உதவியாளராக இருந்தார். காதல் நாடகப் படமான *பார் பார் டெகோ* (2016) மற்றும் நெட்ஃபிக்ஸ் தொடரான *மேட் இன் ஹெவன்* (2019-தற்போது) ஆகியவற்றை இயக்கியதற்காக இவர் மிகவும் பிரபலமானார்.
# நித்யா மெக்ரா

## ஆரம்ப கால வாழ்க்கை

மெகரா பஞ்சாபின் அமிர்தசரசில் ஒரு பஞ்சாபி குடும்பத்தில் பிறந்தார். இவரது தாயார் ஒரு ஆடை வடிவமைப்பாளர். தேராதூனில் உள்ள உறைவிடப் பள்ளியான வெல்காம் மகளிர் பள்ளியில் கல்வி பயின்றார். பள்ளிப் படிப்பை முடித்த பிறகு, இவர் தில்லி பல்கலைக்கழகத்தில் இலக்கியம் பயின்றார், அதன் பிறகு இவர் நியூயார்க் பல்கலைக்கழகத்தில் திரைப்படத் தயாரிப்பு மற்றும் இயக்கத்தில் தொடர்ச்சியான படிப்புகளைப் படித்தார்.
# நித்யா மெக்ரா

## தொழில்

நித்யா நியூயார்க்கில் 3 ஏ.எம் என்ற படத்தில் உதவியாளராகத் தனது தொழில் வாழ்க்கையைத் தொடங்கினார். இந்தியாவுக்குத் திரும்பும் ஆர்வத்தில் இவர் இந்தியாவில் உள்ள திரைப்படத் தயாரிப்பாளர்களுக்கு உதவவும் நுட்பங்களைக் கற்றுக்கொள்ளவும் தொடங்கினார். உதவி இயக்குநராக இவர் *லக்சயா*, *தி நேம்சேக்*, *டான்*, *லிட்டில் ஜிசோ*, *தி ரெலக்டண்ட் ஃபண்டமெண்டலிஸ்ட்* மற்றும் *லைஃப் ஆஃப் பை* போன்ற படங்களில் பணியாற்றினார். இந்திய மற்றும் சர்வதேச திரைப்படங்களில் உதவி இயக்குநராகப் பல ஆண்டுகள் இவர் பணியாற்றினார்.  
அந்த நேரத்தில் கலர்ஸ் தொலைக்காட்சியில் ஒளிபரப்பான வெற்றிகரமான தொலைக்காட்சி நிகழ்ச்சியான 'ய24'' என்ற நிகழ்சியின் பருவம்1 இன் இந்தியப் பதிப்பில் தான் முதல் பெரிய இயக்க வாய்ப்பைப் பெற்றார்.  
2016 ஆம் ஆண்டில், நித்யா தனது முதல் திரைப்படமான *பார் பார் தேகோ* படத்தை இயக்கினார். இதில் சித்தார்த் மல்ஹோத்ரா மற்றும் கத்ரீனா கைஃப் ஆகியோர் நடித்திருந்தனர். இப்படத்தை எக்செல் என்டர்டெயின்மென்ட் மற்றும் தர்மா புரொடக்சன்ஸ் இணைந்து தயாரித்ததார்.  
2019 ஆம் ஆண்டில், அர்ஜுன் மாத்தூர், சோபிதா துலிபாலா மற்றும் கல்கி கோய்ச்லின் நடித்த அமேசான் பிரைம் வீடியோவில் ஒளிபரப்பப்பட்ட *மேட் இன் ஹெவன்* என்ற வலைத் தொடரை இவர் நிர்வகித்துத் தயாரித்து இயக்கினார்.  
அமேசான் பிரைம் வீடியோவில் 2020 இல் வெளியிடப்பட்ட இந்திய இந்தி மொழி கதைக்கோவை வலைதொடரான *சந்த் முபாரக்கின்* இயக்குநர்கள் மற்றும் எழுத்தாளர்களில் இவரும் ஒருவராக இருந்தார். இந்த படத்திற்காக அவர் விமர்சன ரீதியான பாராட்டைப் பெற்றார்.  
நித்யா 2023 *மேட் இன் ஹெவன்* பருவம் 2 இன் குழுவில் இணைந்தார்.
# நித்யா மெக்ரா

## திரைப்படவியல்

### திரைப்படங்கள்

| 2006 | *த நேம்சேக்* | உதவி இயக்குநர் |  |
| --- | --- | --- | --- |
| *தாதா* |  |  |  |
| 2008 | *த அதர் எண்ட ஆப்த லைன்* |  |  |
| *லிட்டில் சீசோ* |  |  |  |
| 2012 | *லைப் ஆப் பை* |  |  |
| *த ரிலக்டட் பண்டமெண்டலிஸ்ட்* |  |  |  |
| 2016 | *பார் பார் தேகோ* | இயக்குநர் |  |
| 2020 | *இன்பாஸ்* | இயக்குநர் ( *சாந்த் முபாரக்* ) | } |
# நித்யா மெக்ரா

## திரைப்படவியல்

### தொலைக்காட்சி

| 2013 | *24* |  |
| --- | --- | --- |
| 2019 | *மேட் இன் ஹெவன்* | பருவம் 1, இயக்குநர், 3 அத்தியாயங்கள் |
| 2023 | பருவம் 2 | } |
# நித்யா மெக்ரா

## விருதுகளும் பரிந்துரைகளும்

- *மேட் இன் ஹெவன்* கிரிட்டிக்ஸ் சாய்ஸ் விருதுகள் 2019க்கு பரிந்துரைக்கப்பட்டது
# நித்யா மெக்ரா

## தனிப்பட்ட வாழ்க்கை

நித்யா மெஹ்ரா கரண் டி. கபாடியாவை மணந்தார், இந்த இணையருக்கு ஒரு மகன் உள்ளார்.
# திபு நினன் தாமஸ்

**திபு நினன் தாமசு** (*Dhibu Ninan Thomas*) என்பவர் புகழ்பெற்ற தமிழ்த் திரைப்பட இசையமைப்பாளர் ஆவார். இவர் பின்னணி மற்றும் பாடல்களுக்கு இசை அமைத்துள்ளார். மலையாள, தெலுங்கு மறு ஆக்கம் செய்யப்பட்ட படங்களிலும் பணி செய்துள்ளார். கனா திரைப்படத்தில் சவால் பாடலை பாடினார்.  
இவர் திருச்சிராப்பள்ளி ஜே. ஜே. பொறியியல் கல்லூரியில் இளநிலை பொறியியல் கல்வியினைப் படித்துள்ளார்.
# திபு நினன் தாமஸ்

## திரைதுறை

ஏ. ஆர். கே. சரவணன் எழுதி இயக்கிய மரகத நாணயம் திரைப்படத்தில் முதல் முறையாக இசை அமைத்துள்ளார். இப்படம் 2017ஆம் ஆண்டு வெளிவந்து பாடல்கள் நல்ல வரவேற்பு பெற்றது. முக்கிய வேடங்களில் ஆதி, நிக்கி கல்ராணி நடித்திருந்தனர். இப்படம் தெலுங்கில் *மரகதமணி* என்ற பெயரில் வெளியிடப்பட்டுள்ளது. இத்திரைப்படம் சிறந்த படமாக மக்களிடையே விமர்சனங்களைப் பெற்றுள்ளது.  
2018இல் கனா திரைப்படம், மட்டைப்பந்து மற்றும் விவசாயம் பற்றிய ஒரு தமிழ்த் திரைப்படமாக வெளியானது. இப்படத்தை நடிகர் சிவகார்த்திகேயன் தயாரித்து அருண்ராஜா காமராஜ் எழுதி இயக்கியிருந்தார். இப்படத்தின் பாடல்கள் பெரிய அளவில் மக்களால் விரும்பப்பட்டது. இசையமைப்பாளர் திபு சவால் என்ற பாடலை பாடி பாடகராகவும் தன்னை பதிவு செய்தார்.
# திபு நினன் தாமஸ்

## திரையிசை

**இசையமைப்பாளராக**
| ஆண்டு | தமிழ் | மற்ற மொழிகளில் | மொழிமாற்றம் | குறிப்பு |
| --- | --- | --- | --- | --- |
| 2017 | *மரகத நாணயம் (திரைப்படம்)* | *மரகதமணி* (தெலுங்கு) |  |  |
| *ஜக்காரியா போத்தன் ஜீவிச்சிரிப்பூண்டு* (மலையாளம்) |  |  |  |  |
| 2018 | *கனா* |  |  |  |
| 2019 | *கவுசல்யா கிருஷ்ணமூர்த்தி* (தெலுங்கு) | கனா தெலுங்கு மறுஆக்கம் |  |  |
| 2021 | *பேச்சுலர்* | அடியே பாடல் மட்டும் |  |  |
| 2022 | *கொம்பு வைச்ச சிங்கம்டா* |  |  |  |
| *நெஞ்சுக்கு நீதி (2022 திரைப்படம்)* | தமிழ் மறுஆக்கம் *Article 15* |  |  |  |
| *நதி* |  |  |  |  |
| 2023 | *சித்தா* |  |  |  |
| *டீசல்* | படப்பிடிப்பில் |  |  |  |
| *அஜயந்தே ரண்டம் மோஷனம்* (மலையாளம்) |  |  |  |  |
**பாடகராக**
- "சவால்" - *கனா*
# கேசர் தா தாபா

**கேசர் தா தாபா** (*Kesar Da Dhaba*) என்பது இந்தியாவின் பஞ்சாப், அமிர்தசரசில் உள்ள ஒரு சைவ பஞ்சாபி தாபா ஆகும். இது 1916ஆம் ஆண்டில் லாகூர் அருகே சேகுபுராவில் பஞ்சாபி இந்துவான லாலா கேசர் மால் என்பவரால் துவங்கப்பட்ட பருப்பு மற்றும் ரொட்டி விற்கும் சிறிய உணவகமாக உருவானது. 1947ல் இந்தியப் பிரிவினைக்குப் பிறகு இது அமிர்தசரசு நகருக்கு மாற்றப்பட்டது. லாலா லஜபதி ராய், ஜவகர்லால் நேரு, இந்திரா காந்தி, பத்மினி கோலாபுரி, யாஷ் சோப்ரா மற்றும் ராஜேஷ் கன்னா ஆகியோர் இங்குச் சாப்பிட்டதாகக் கூறப்படுகிறது. இது நகர அரங்கம் அருகே சௌக் பாசியனில் ஒரு குறுகிய பாதையில் உள்ள ஒரு சிறிய தாபா.  
இந்த உணவகத்தின் தனிச்சிறப்பு உணவு தால் மக்கானி (வெண்ணெய் பருப்பு). இங்கு மண் பாத்திரத்தில் வழங்கப்படும் பிர்னிக்காகவும் நன்கு அறியப்படுகிறது.  
அந்தோணி போர்தைன் தனது அந்தோணி போர்தைன்: தெரியாத பகுதிகள் எனும் உணவுத் தொடரின் ஒரு பகுதிக்காக இந்த உணவகத்திற்குச் சென்றார்.  
சைஃப் அலிகானின் 2017 திரைப்படமான *செப்* படத்தின் சில காட்சிகள் இங்கு படமாக்கப்பட்டன.
# கேசர் தா தாபா

## மேலும் பார்க்கவும்

- பஞ்சாபி சந்து அல்வா கராச்சிவாலா
# பன்னாட்டு சூரிய ஆற்றல் கூட்டமைப்பு

கூடிய உலக வரைபடம், கடக ரேகை மற்றும் மகர ரேகைக்கு இடைப்பட்ட பகுதி, சிவப்பு நிறத்தில் சிறப்பிக்கப்பட்டுள்ளது.]]
**பன்னாட்டு சூரிய ஆற்றல் கூட்டமைப்பு** (*International Solar Alliance*) என்பது உலக அளவில் 120-இற்கும் மேற்பட்ட கையொப்பமிட்ட நாடுகளின் கூட்டணியாகும். பெரும்பாலானவை **சூரிய ஒளி நாடுகளாகும்.** இந்நாடுகள் முழுவதுமாகவோ அல்லது பகுதியாகவோ கடக ரேகை மற்றும் மகர ரேகை ஆகியவற்றுக்கு இடையே அமைந்துள்ள நாடுகளாக உள்ளன. புதைபடிவ எரிபொருட்களைச் சார்ந்திருப்பதைக் குறைக்க சூரிய சக்தியின் திறமையான நுகர்வுக்கு வேலை செய்வதே கூட்டணியின் முதன்மை நோக்கமாகும். நவம்பர் 2015 இல் வெம்பிளி விளையாட்டரங்கத்தில் (லண்டன் HA9 0WS, யுனைடெட் கிங்டம்) ஆற்றிய உரையில் இந்தியப் பிரதமர் நரேந்திர மோடி இந்த முயற்சியை முதன்முதலில் முன்மொழிந்தார். அதில் அவர் சூரிய ஒளி நாடுகளை *சூர்யபுத்ரா* ("சூரியனின் மகன்கள்") என்று குறிப்பிட்டார். இந்தக் கூட்டணி ஒரு ஒப்பந்த அடிப்படையிலான அரசுகளுக்கிடையேயான அமைப்பாகும் . இந்த ஒப்பந்தத்திற்குள் வராத நாடுகள் கூட்டணியில் சேர்ந்து வாக்களிக்கும் உரிமையைத் தவிர மற்ற உறுப்பினர்களாக அனைத்து நன்மைகளையும் அனுபவிக்க முடியும்.  
வங்காளதேசம் உலகின் மிக விரிவான மின் வலைப்பின்னலற்ற (off-grid) சூரிய சக்தி முன்முயற்சியைப் பெருமைப்படுத்துகிறது. பொருளாதார மற்றும் சுற்றுச்சூழல் நட்பு மின்சாரம் கிடைப்பதை மேம்படுத்த விரும்பும் மற்ற நாடுகளுக்கு நுண்ணறிவு மற்றும் வழிகாட்டுதலின் மதிப்புமிக்க ஆதாரமாக உள்ளது. சூரிய ஆற்றலைப் பயன்படுத்துவதன் மூலம், இந்த முயற்சி வங்கதேசத்தில் 20 மில்லியன் குடியிருப்பாளர்களுக்கு மின்சார அணுகலை எளிதாக்கியுள்ளது.  
நவம்பர் 2015 இல் பாரிசில் நடந்த 2015 ஐக்கிய நாடுகளின் காலநிலை மாற்ற மாநாட்டிற்கு முன்னதாக, இந்தியா ஆப்பிரிக்கா உச்சி மாநாட்டிலும், உறுப்பு நாடுகளின் கூட்டத்திலும் பிரதமர் நரேந்திர மோடியால் இந்த முயற்சி தொடங்கப்பட்டது. பன்னாட்டு சூரிய ஆற்றல் கூட்டணியின் கட்டமைப்பு ஒப்பந்தம் நவம்பர் 2016 இல் மொராக்கோவின் மராகேஷில் கையொப்பத்திற்காக திறக்கப்பட்டது. இந்த ஒப்பந்நத்தில் மேலும் 102 நாடுகள் இணைந்தன.
# பன்னாட்டு சூரிய ஆற்றல் கூட்டமைப்பு

## உறுப்பு நாடுகள்

-
-
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
- +
-
- +
- +
- +
- +
- +
# பன்னாட்டு சூரிய ஆற்றல் கூட்டமைப்பு

## மேலும் பார்க்கவும்

- அணுசக்தி கூட்டாண்மைக்கான உலகளாவிய மையம், பஹதுர்கர்
- இந்தியாவில் சூரிய சக்தி
# கே. சி. தாசு

**கே. சி. தாசு** என்பது **கே. சி. தாசு பேரன் தனியார் நிறுவனம்** (*K.C. Das Grandson Pvt. Ltd.*) என்றும் அறியப்படுகிறது**.** இந்நிறுவனம் இனிப்பு மற்றும் சிற்றுண்டிகளுக்குப் பிரபலமான ஓர் இந்திய மிட்டாய் நிறுவனம் ஆகும். இது குறிப்பாக வங்காளத்தில் இரசகுல்லாவின் வெள்ளை பஞ்சுபோன்ற வடிவத்திற்காக அறியப்படுகிறது, இது நிறுவனரின் மூதாதையரான நோபின் சந்திர தாசால் அறிமுகப்படுத்தப்பட்டது.
# கே. சி. தாசு

## வரலாறு

1868-இல், கொல்கத்தாவைச் சேர்ந்த நோபின் சந்திர தாசு, முதன் முறையாக இசகுல்லாவை சோதனை முறையில் உருவாக்கினார்.தேபேந்திர நாத் தாசு குடும்பத்தை விட்டு வெளியேறி காளிகாட்டில் தனது சொந்த இந்திய மிட்டாய்க் கடையை நிறுவினார், இதற்கு இவரது மறைந்த தாத்தாவின் நினைவாக "கே. சி. தாசு பேரன்" என்று பெயரிட்டார்.
# கே. சி. தாசு

## ஏற்றுமதி

கே. சி. தாசு பேரனின் தயாரிப்புகள் வங்காளத்தில் பரவலாகப் பயன்படுத்தப்படுவது மட்டுமல்லாமல், இங்கிலாந்து, அமெரிக்கா, வங்களாதேசம் போன்ற பல நாடுகளுக்கும் ஏற்றுமதி செய்யப்படுகின்றன.
# உருங்கியா

**உருங்கியா** (தாவரவியல் வகைப்பாடு: *Rungia*) என்பது முண்மூலிகைக் குடும்பம் என்ற பூக்கும் தாவரக் குடும்பத்தின் 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, Nees என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1832 ஆம் ஆண்டு எனத் தெரிவிக்கிறது. இப்பேரினத்தின் இயற்கை வாழ்விடப் பரவலிடம் என்பது, வெப்ப வலயம் உள்ள ஆப்பிரிக்கப் பகுதிகள், தெற்கு அரபு வளைகுடாப் பகுதிகள், வெப்ப வலய, அயன அயல் மண்டலம் உள்ள ஆசியன ஆகும்.
# உருங்கியா

## வளர் இயல்புகள்

இது பல்லாண்டு வாழும் இயல்புடையது. இச்செடி 0.8 மீட்டர் உயரம் வரை கொத்துக்களாக வளரக்கூடியதாகும். பளபளப்பான பச்சை, நீள்வட்ட இலைகளைப் பெற்றிருக்கின்றன. இவ்விலைகள், ஒன்றுக்கொன்று செங்குத்தாக அருகில் உள்ள இலைகளுடன், இரட்டையாக (decussate) அமைக்கப்பட்டிருக்கின்றன. இலைகள் காளான் போன்ற சுவை மற்றும் மிருதுவான அமைப்பைக் கொண்டுள்ளன.உணவுக்காகவும் சில இனங்களின் பழங்கள் பயன்படுகின்றன. *உருங்கியா ரெபன்சு*என்ற இதன் இனம் மருத்துவக் குணங்களைப் பெற்றிருக்கிறது.
# உருங்கியா

## இனங்கள்

கியூ தாவரவியல் ஆய்வகம், இப்பேரினத்தின் இனங்களாக, 86 இனங்களை, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை வருமாறு;—
# நேகா ரதி

**நேகா ரதி** (*Neha Rathi*) இந்தியாவைச் சேர்ந்த ஒரு மல்யுத்த வீராங்கனையாவார். இவர் இந்தியாவின் அரியானா மாநிலம் இயாச்சார் மாவட்டத்தில் பப்ரோடா கிராமத்தில் பிறந்தார். அருச்சுனா விருது வென்ற இயக்ரூப் சிங் ரதியின் மகள் என்று அறியப்படுகிறார். மூத்த தேசிய மல்யுத்த வெற்றியாளர் போட்டிகளில் இந்தியாவின் சார்பாக 51 கிலோகிராம் எடைப் பிரிவு மல்யுத்தப் போட்டிகளில் போட்டியிட்டார். 2008 ஆம் ஆண்டு தென்கொரியா நாட்டில் நடைபெற்ற ஆசிய வெற்றியாளர் மல்யுத்தப் போட்டியில் வென்கலப் பதக்கம் வென்றார். இவருடைய சாதனைகளைப் பாராட்டும் விதமாக இந்திய அரசு 2013 ஆம் ஆண்டு இவருக்கு அருச்சுனா விருது வழங்கி கௌரவித்ததது.
# அனிமா குகா

**அனிமா குகா** ( *Anima Guha* ; 26 மார்ச் 1932 - 29 ஜூலை 2021) அசாமைச் சேர்ந்த ஓர் இந்திய எழுத்தாளர் ஆவார். அனிமா ஏராளமான புதினங்கள், கட்டுரைகள், மொழிபெயர்ப்புகள் மற்றும் பயணக்கட்டுரைகளை வெளியிட்டுள்ளார். இதைத் தவிர இவர் பல கருத்தரங்குகள் மற்றும் மாநாடுகளில் கலந்துகொண்டதுடன், பல ஆய்வுக் கட்டுரைகளையும் அறிவியல் இதழ்களில் வெளியிட்டார்.
# அனிமா குகா

## கல்வி மற்றும் சொந்த வாழ்க்கை

அனிமா குகா மார்ச் 26, 1932 இல், நிகாரிகா தாசு மற்றும் கிரிந்திர மோகன் தாசு ஆகியோருக்கு துப்ரியில் பிறந்தார். இவர் தனது பள்ளி நாட்களை கோக்ரஜார் எல்பி பள்ளியில் தொடங்கினார். 1947 இல் ஜோர்கட் அரசு பெண்கள் உயர்நிலைப் பள்ளியில் முதல் பிரிவில் தனது மெட்ரிகுலேசன் தேர்வை முடித்தார். 1949 ஆம் ஆண்டில், காட்டன் கல்லூரியில் முதல் பிரிவில் இந்தியப் பள்ளி சான்றிதழ் படிப்பில் தேர்ச்சி பெற்றார். பின்னர், குவகாத்தி காத்தி பல்கலைக்கழகத்தில் இணைந்த காட்டன் கல்லூரியின் தாவரவியல் துறையில் பட்டம் பெற்றார்.  
வரலாற்றாசிரியரும் பொருளாதார நிபுணருமான அமலெந்து குகாவை திருமணம் செய்து கொண்டார். பின்னர் அனிமா முதுகலைப் பட்டத்தை முடித்தார். புனே பல்கலைக்கழகத்தில் மானுடவியலில் முனைவர் பட்டம் பெற்றார்.
# அனிமா குகா

## தொழில்

இவர் 1980 முதல் 1984 வரை அறிவியல் மற்றும் தொழிலக ஆய்வு மன்றத்தின் குழு அதிகாரியாக பணியாற்றினார். மேலும் கொல்கத்தாவில் உள்ள இந்திய மானுடவியல் ஆய்வகத்தில் (1976-1989) ஒரு முதுகலை ஆசிரியராக இருந்தார். 1985 முதல் 1990 வரை, கொல்கத்தா பல்கலைக்கழகத்தின் மானுடவியல் துறையில் பல்கலைக்கழக மானியக் குழுவின் ஆராய்ச்சி கூட்டாளியாகப் பணியாற்றினார். அசாமிய பழங்குடி சமூகங்கள் மற்றும் பிற பிற்படுத்தப்பட்ட மக்களிடையே பிறப்பு அசாதாரணங்கள் மற்றும் உள்ளூர் சுகாதார நடைமுறைகளின் மரபியல் மீது கவனம் செலுத்தினார்.  
ஜாக்ரெப் (யுகோஸ்லாவியா) மற்றும் புது தில்லியில் நடைபெற்ற மானுடவியல் மற்றும் இனவியல் அறிவியலின் சர்வதேச மாநாடுகளிலும் இவர் கட்டுரைகளை வெளியிட்டுள்ளார்.
# அனிமா குகா

## இறப்பு

குவகாத்தியில் உள்ள ஆர்யா மருத்துவமனையில் வயது தொடர்பான பிரச்சனைகள் காரணமாக 29 ஜூலை 2021 அன்று அனிமா இறந்தார்.
# அனிதா குகா

**அனிதா குகா** ( *Anita Guha*: 17 ஜனவரி 1939 - 20 ஜூன் 2007) ஓர் இந்திய நடிகை ஆவார். இவர் வழக்கமாக திரைப்படங்களில் புராணக் கதாபாத்திரங்களில் நடித்தார். *ஜெய் சந்தோஷி மா* (1975) என்ற படத்தில் முக்கியக் கதாபாத்திரத்தில் நடித்ததற்காக இவர் அறியப்பட்டார். முன்னதாக, சம்பூரண இராமாயணம் (1961) படத்தில் சீதையாக நடித்திருந்தார். இதைத்தவிர *ஸ்ரீ ராம் பாரத் மிலாப்* (1965) மற்றும் *துளசி விவாக்* (1971) , *கூஞ்ச் உத்தி ஷெஹ்னாய்* (1959), *சன்ஜோக்* (1961). , *பூர்ணிமா* (1965), *பியார் கி ரஹேன்* (1959), *கேட்வே ஆஃப் இந்தியா* (1957), *தேக் கபீரா ரோயா* (1957) மற்றும் *லுகோச்சூரி* (1958) போன்ற படங்களில் குறிப்பிடத்தக்க வேடங்களில் நடித்தார்.
# அனிதா குகா

## தொழில்

அனிதா, 1950களில் 15 வயதில் அழகுப் போட்டியாளராக மும்பைக்கு வந்தார். முதலில் *டோங்கா-வாலி* (1955) என்ற பாலிவுட் திரைப்படத்தில் அறிமுகமானார். *தேக் கபீரா ரோயா* (1957), *சாரதா* (1957), மற்றும் *கூஞ்ச் உத்தி ஷெஹ்னாய்* போன்ற வெற்றிப் படங்களிலும் இவர் தோன்றினார். *கூஞ்ச் உத்தி ஷெஹ்னாய்* படத்திற்காக இவர் சிறந்த துணை நடிகைக்கான பிலிம்பேர் விருதுக்கான பரிந்துரையைப் பெற்றார். இது இவரது தொழில் வாழ்க்கையின் ஒரே பரிந்துரையாகும். 1961 ஆம் ஆண்டில், பாபுபாய் மிஸ்திரியின் சம்பூர்ண இராமாயணத்தில் சீதையாக தோன்றினார். இது இவருக்கு புகழைத் தந்தது.  
ஆனாலும் *ஜெய் சந்தோஷி மா* (1975) திரைப்படத்தில் இவரது பாத்திரம் மேலும் இவருக்கு புகழைக் கொண்டு வந்தது. அப்போது சந்தோசி மாதா அதிகம் அரியப்படாத தெய்வமாகவே இருந்தார். இத்திரைப்படத்தில் இவர் ஓர் சிறப்புத் தோற்றத்தில் நடித்திருந்தார். மேலும் இவரது காட்சிகள் 10-12 நாட்களில் படமாக்கப்பட்டன. படப்பிடிப்பின் போது இவர் உண்ணாவிரதம் இருந்தார். குறைந்த செலவில் தயாரிக்கப்பட்ட இப்படம் திரையரங்க வசூலில் சாதனைகளை முறியடித்தது. சந்தோசி மாதா பின்னர் பலராலும் அறியப்படும் தெய்வமாக மாறினார்.  
*கவி காளிதாஸ்* (1959), *ஜெய் துவாரகாதேஷ்* (1977) மற்றும் *கிருஷ்ணா கிருஷ்ணா* (1986) ஆகியவை இவர் நடித்த பிற புராண படங்களில் அடங்கும். புராணப் படங்கள் தவிர்த்து இவர் *சங்கீத் சாம்ராட் தான்சென்* (1962), *கன் கன் மே பகவான்* (1963) மற்றும் *வீர் பீம்சென்* (1964) போன்ற படங்களிலும் நடித்தார். ஆராதனா (1969) என்ற படத்தில் ராஜேஷ் கன்னாவின் வளர்ப்புத் தாயாக நடித்திருந்தார்..
# அனிதா குகா

## சொந்த வாழ்க்கை

இவர் நடிகர் மாணிக் தத் என்பவரை மணந்தார். இவர்களுக்கு குழந்தை பிறக்காததால் பின்னர் ஒரு பெண் குழந்தையை தத்தெடுத்தனர். தனது கணவரின் மரணத்திற்குப் பிறகு, இவர் மும்பையில் தனியாக வசித்து வந்தார். அங்கு இவர் 20 ஜூன் 2007 அன்று குருதித்தேக்க இதயத் திறனிழப்பு காரணமாக இறந்தார்.
# சர்மிளா தேவி

**சர்மிளா தேவி கோதாரா** (*Sharmila Devi Godara*) இந்தியாவைச் சேர்ந்த ஒரு வளைதடிப் பந்தாட்ட வீராங்கனையாவார். இவர் அரியானா மாநிலம் இசார் நகரைச் சேர்ந்தவர்.
# சர்மிளா தேவி

## தொழில்

2019 ஆம் ஆண்டில் நடைபெற்ற மகளிர் ஒலிம்பிக் தகுதிச் சுற்றுப் போட்டியில் அமெரிக்காவிற்கு எதிராக தனது பன்னாட்டுப் போட்டியில் அறிமுகமானார். இப்போட்டியில் சர்மிளா ஒரு கோல் அடித்தார்.  
2021 ஆம் ஆண்டில் டோக்கியோ ஒலிம்பிக்கில் பங்கேற்ற இந்திய மகளிர் அணியின் ஒரு பகுதியாகவும் தேர்ந்தெடுக்கப்பட்டார். இப்போட்டியில் இந்திய மகளிர் அணி நான்காம் இடத்தைப் பிடித்தது.
# முகிதீன் யாசின் அமைச்சரவை

| current_number =
| former_members_number =
| total_number = 32 அமைச்சர்கள்; 38 துணை அமைச்சர்கள்
| political_party =
| legislature_status =
சிறுபான்மை அரசு (கூட்டணி) (சூலை ஆகஸ்டு 2021)
| opposition_cabinet =
| opposition_party =
| opposition_leader = அன்வர் இப்ராகீம்
| election =
| legislature_term = 14-ஆவது மக்களவை
| budget = 2021
| incoming_formation =
| outgoing_formation =
| previous = மகாதீர் ஏழாம் அமைச்சரவை
| successor = இசுமாயில் சப்ரி அமைச்சரவை
}}  
**முகிதீன் யாசின் அமைச்சரவை** அல்லது **மலேசியாவின் 21-ஆவது அமைச்சரவை** (மலாய்: *Kabinet Muhyiddin Yassin*; ஆங்கிலம்: *Muhyiddin Yassin Cabinet*; சீனம்: 慕尤丁内阁); என்பது மலேசியப் பிரதமர் முகிதீன் யாசின் தலைமையிலான மலேசியாவின் 21-ஆவது அமைச்சரவை ஆகும்.  
2020 மார்ச் 10-ஆம் தேதி, மலேசியாவின் 8-ஆவது பிரதமராக முகிதீன் யாசின் (*Muhyiddin Yassin*) நியமிக்கப்பட்ட பின்னர், 2021 ஆகத்து 16-ஆம் தேதி, இந்த 21-ஆவது அமைச்சரவை அறிவிக்கப்பட்டது.  
இந்த அமைச்சரவையானது பெரிக்காத்தான் நேசனல் அமைச்சரவை என்றும் அறியப்பட்டது. இது பெரிக்காத்தான் நேசனல் கூட்டணிக் கட்சிகள்; பாரிசான் நேசனல் கூட்டணிக் கட்சிகள்; சரவாக் கட்சிகள் கூட்டணியின் உறுப்புக் கட்சிகள்; மற்றும் ஐக்கிய சபா கட்சி கொண்ட 15 அரசியல் கட்சிகளை உள்ளடக்கிய அமைச்சரவை ஆகும்.
# முகிதீன் யாசின் அமைச்சரவை

## பொது

24 பிப்ரவரி 2020 அன்று மகாதீர் பின் முகமது தம் பிரதமர் பதவியைத் துறப்பு செய்தார். அத்துடன் மகாதீர் ஏழாம் அமைச்சரவை முடிவிற்கு வந்தது. அந்த நேரத்தில் முகிதீன் யாசின் மலேசிய உள்துறை அமைச்சராக இருந்தார்.  
இந்தக் கட்டத்தில் முகிதீன் யாசின் தம் கட்சியான (பெர்சத்து) கட்சியை பாக்காத்தான் கூட்டணியில் இருந்து வெளியேற்ற முடிவு செய்தார். அந்த நேரத்தில் **பிகேஆர்** எனும் மக்கள் நீதிக் கட்சியில் இருந்து அசுமின் அலி மற்றும் சுரைடா கமாருதீன் நீக்கப்பட்டனர். அவர்கள் மீது "செரட்டன் நகர்வு" எனும் அரசியல் நிகழ்வைத் தொடங்கியதாகக் குற்றம் சாட்டப்பட்டது.
# முகிதீன் யாசின் அமைச்சரவை

## பொது

### மக்களவை உறுப்பினர்கள் பதவி துறப்பு

இவற்றின் தொடர்ச்சியாக, மக்கள் நீதிக் கட்சியில் அசுமின் அலியுடன் இணைந்து கூட்டாகச் செயல்பட்ட மேலும் ஒன்பது மக்களவை உறுப்பினர்கள் பதவி துறப்பு செய்தனர். இவ்வாறான தொடர் நிகழ்வுகளின் விளைவாக மலேசிய மக்களவையில் பாக்காத்தான் அரப்பான் ஆளும் கூட்டணி, அதற்கான எளிய பெரும்பான்மையை இழந்தது.  
இருப்பினும், மலேசிய அரசர் வேண்டுகோளின் பேரில், புதிய பிரதமர் நியமிக்கப்படும் வரையில் மகாதீர் பின் முகமது இடைக்காலப் பிரதமராகத் தொடர்ந்தார்.
# முகிதீன் யாசின் அமைச்சரவை

## பொது

### அன்வர் இப்ராகீம்

தலைமைத்துவத்தில் வெற்றிடம் ஏற்பட்டதைத் தொடர்ந்து, 2020 பிப்ரவரி 26 மற்றும் 27 ஆம் தேதிகளில் மலேசிய அரசர் அனைத்து நாடாளுமன்ற உறுப்பினர்களையும் இசுதானா நெகாரா மலேசியா எனும் தேசிய அரண்மனைக்கு வரவழைத்தார். புதிய பிரதமருக்கான ஆதரவு எத்தனை மக்களவை உறுப்பினர்களிடம் உள்ளது என்பதைக் கேட்டு அறிந்தார்.  
தொடக்கத்தில் மகாதீர் மீண்டும் பிரதமராக வேண்டும் என்று பாக்காத்தான் கூட்டணி விரும்பியது. ஆனால் காலப்போக்கில் பிரதமர் பதவிக்கு அன்வர் இப்ராகீம் பெயரைப் பாக்காத்தான் கூட்டணி முன்மொழிந்தது. பிரதமர் பொறுப்பை அன்வாரிடம் ஒப்படைக்கப் போவதாக ஏற்கனவே மகாதீர் வாக்குறுதி அளித்து இருந்தார். அதன் அடிப்படையில் அன்வர் இப்ராகீமின் பெயர் பிரதமர் பதவிக்கு முன்மொழியப்பட்டது.
# முகிதீன் யாசின் அமைச்சரவை

## பொது

### மலேசிய பேரரசரின் முடிவு

பெர்சத்து, பாரிசான் நேசனல், மலேசிய இசுலாமிய கட்சி, வாரிசான், சரவாக் கட்சிகள் கூட்டணி போன்ற கட்சிகள் மகாதீர் மீண்டும் பிரதமராவதை முழுமையாக ஆதரிக்கவில்லை.
இருப்பினும், ஜனநாயக செயல் கட்சி ஆளும் கூட்டணிக்குள் மீண்டும் இணைவதை பாரிசான் நேசனல், மலேசிய இசுலாமிய கட்சி போன்ற கட்சிகள் எதிர்த்தன. அதே வேளையில் அரசியல்வாதிகள் சிலரை துரோகிகள் என்று குற்றம் சாட்டிய மகாதீர்; அவர்கள் மீண்டும் பாக்காத்தான் கூட்டணிக்குள் திரும்பி வருவதையும் எதிர்த்தார்.  
28 பிப்ரவரி 2020 அன்று, மலேசியப் பிரதமர் பதவிக்கான வேட்பாளர்கள் மகாதீர் பின் முகமது, அன்வர் இப்ராகீம், முகிதீன் யாசின் அல்லது சுயமாக முன்னிறுத்தப்பட்ட பங் மொக்தார் ராடின் ஆகியோரில்; எவரும் அரசாங்கத்தை அமைக்க மக்களவையில் தனிப் பெரும்பான்மையைப் பெறவில்லை என்று மலேசிய அரசர் அறிவித்தார். எனவே, மறுநாள் மக்களவையில் ஒரு புதிய பிரதமரை முன்மொழிவதற்கு அனைத்து அரசியல் கட்சிகளின் தலைவர்களுக்கும் மலேசிய அரசர் மற்றொரு வாய்ப்பை வழங்கினார்.  
இதன் விளைவாக, மலேசிய அரசியலமைப்பு சட்ட விதிமுறை 40(2)(a) மற்றும் 43(2)(a)-இன் படி புதிய பிரதமரை நியமிக்க மலேசிய அரசர் முடிவு செய்தார். 2020 மார்ச் 1 காலை 10.33 மணிக்கு முகிதீன் யாசின் எட்டாவது பிரதமராகப் பதவியேற்றார்.
# பிரியங்கா போகட்டு

**பிரியங்கா போகட்டு** (*Priyanka Phogat*) இந்தியாவைச் சேர்ந்த ஒரு மல்யுத்த வீராங்கனையாவார். 1993 ஆம் ஆண்டு மே மாதம் 12 ஆம் தேதியன்று இவர் பிறந்தார். 2016 ஆம் ஆண்டில் நடைபெற்ற ஆசிய மல்யுத்த வெற்றியாளர் போட்டியில் இவர் வெள்ளிப் பதக்கம் வென்றார்.
# பிரியங்கா போகட்டு

## தனிப்பட்ட வாழ்க்கை

பொதுநலவாய விளையாட்டுப் போட்டியில் தங்கப் பதக்கம் வென்ற மல்யுத்த வீரர் வினேசு போகட்டின் சகோதரியாகவும், துரோணாச்சார்யா விருது வென்ற மகாவீர் போகட்டின் மருமகளாகவும், பொதுநலவாய விளையாட்டுப் போட்டியில் தங்கப் பதக்கம் வென்ற மல்யுத்த வீரர்களான கீதா மற்றும் பபிதாவின் உறவினராகவும் பிரியங்கா போகட்டு அறியப்படுகிறார்.
# பிரியங்கா போகட்டு

## தொழில்

2015 ஆம் ஆண்டில் புரோ மல்யுத்தப் போட்டியின் பஞ்சாப் உரிமையுடன் ஏழு லட்சம் ஒப்பந்தத்தை பிரியங்கா போகட்டு பெற்றார்.  
பிப்ரவரி 2016 ஆம் ஆண்டு பிப்ரவரி மாதத்தில் பாங்காக்கில் நடந்த ஆசிய மல்யுத்த வெற்றியாளர் போட்டியில் 55 கிலோ எடைப்பிரிவில் இவர் வெள்ளிப் பதக்கம் வென்றார். தங்கப் பதக்கப் போட்டியில் மங்கோலியாவின் தவாசுகியின் ஒட்கோன்ட்செட்செக்கிடம் பிரியங்கா தோற்றார்.
# இந்தியாவின் முதல் குடிமகள் அல்லது குடிமகன்

**இந்தியாவின் முதல் குடிமகள் அல்லது குடிமகன்** (*First Lady of India or First Gentleman of India*) என்பது இந்தியக் குடியரசுத் தலைவரின் துணைவர்/துணைவியருக்கு வழங்கப்படும் பட்டம் ஆகும். இது பொதுவாக இந்தியக் குடியரசுத் தலைவரின் மனைவியினைக் குறிக்கும். இவர்களுக்கு உத்தியோக பூர்வ அலுவல்கள் அல்லது கடமைகள் எதுவும் இல்லை. பொதுவாக உத்தியோக பூர்வ விழாக்களில் இவர்கள் தங்கள் கணவர்/மனைவியுடன் கலந்துகொள்வார். இந்தக் காலகட்டத்தில் தேவி குடியரசுத் தலைவர் இராசேந்திர பிரசாத்துடன் பொது நிகழ்ச்சிகளில் கலந்து கொள்ளவில்லை.  
சர்வபள்ளி இராதாகிருஷ்ணனின் பதவிக் காலத்தில் இந்தப் பதவி காலியாக இருந்தது. இதைத் தொடர்ந்து இந்தியாவின் மூன்றாவது குடியரசுத் தலைவர் சாகீர் உசேனின் மனைவியான சாஜகான் பேகம் பதவி வகித்தார்.  
நாட்டின் நான்காவது குடியரசுத் தலைவரான வி. வி. கிரியின் மனைவி சரசுவதி பாய், அதிக பொதுப் பணியினை ஏற்ற முதல் பெண்மணி ஆவார். பாயின் செயல்பாடு இவரது முன்னோடிகளின் செயல்பாடுகளிலிருந்து ஒரு மாற்றத்தை ஏற்படுத்தியது. 1980 மற்றும் 1989க்கு இடையில் இவர் நாடாளுமன்ற உறுப்பினராக இருந்தபோது பொதுப் பதவியை வகித்த முதல் பெண்மணியாக இருந்தார்.  
வெளிநாட்டு வம்சாவளியைச் சேர்ந்த முதல் பெண்மணி உஷா நாராயணன் .  
இந்தியாவின் முதல் பெண் குடியரசுத் தலைவர் பிரதிபா பாட்டில் பதவியேற்பதற்கு முன், பவனின் தலைமை தொகுப்பாளினியாகச் செயல்படுவது குடியரசுத் தலைவர் இல்ல மனைவிகளின் பொறுப்பாக இருந்தது. 2007ஆம் ஆண்டில், முதல் பெண்மணிக்கான அலுவலக அறையில், நாட்டின் "முதல் ஆண்மகனாக" பிரதீபா பாட்டீலின் கணவர் தேவிசிங் ரன்சிங் ஷெகாவத் தங்குவதற்குச் சிறிய மாற்றங்கள் செய்யப்பட்டன.  
தற்போதைய குடியரசுத் தலைவர் திரௌபதி முர்முவின் கணவர் இறந்து விட்டதால், 2022 முதல் இந்த பதவி காலியாக உள்ளது.
# இந்தியாவின் முதல் குடிமகள் அல்லது குடிமகன்

## பணி

முதல் குடிமகன்/மகளின் பங்கு பெரும்பாலும் சம்பிரதாயமானது. முதல் குடிமகளுக்கு உத்தியோக பூர்வ கடமைகள் எதுவும் இல்லை. ஆனால் இவர் பொதுவாகக் குடியரசுத் தலைவருடன் குடியரசுத் தலைவர் மாளிகையில் நடைபெறும் அதிகாரப்பூர்வ விழாக்களில் கலந்து கொள்கிறார்கள்.
# இந்தியாவின் முதல் குடிமகள் அல்லது குடிமகன்

## பணி

### பங்குதாரர் அல்லாதவர்கள்

மனைவி இல்லாத பட்சத்தில், குடியரசுத் தலைவரின் மற்றொரு உறவினர், குடியரசுத் தலைவர் இல்லத்தில் நடைபெறும் உத்தியோக பூர்வ நிகழ்ச்சிகளின் போது புரவலர் அல்லது தொகுப்பாளினியாகப் பொறுப்பேற்கலாம். இருப்பினும், இது கட்டாயமில்லை. ஆ. ப. ஜெ. அப்துல் கலாம் காலத்தில் தொகுப்பாளினியின் பங்கு காலியாக இருந்தது.}}
|12 மே1962
–
13 மே 1967
|சர்வபள்ளி இராதாகிருஷ்ணன்
|-
!3
|**சாஜகான் பேகம்**
|13 மே 1967
–
3 மே 1969
|சாகீர் உசேன்  
|-
!<small>பொறுப்பு</small>
|**வி. வி. கிரி**
|3 மே 1969
–
20 சூலை 1969
|வி. வி. கிரி  
|-
!<small>பொறுப்பு</small>
|**முகம்மது இதயத்துல்லா**
|20 சூலை 1969
–
24 ஆகத்து 1969
|முகம்மது இதயத்துல்லா  
|-
!4
|**வி. வி. கிரி**
|24 ஆகத்து 1969
–
24 ஆகத்து 1974
|வி. வி. கிரி  
|-
!5
|**பேகம் அபிதா அகமது**  
|24 ஆகத்து 1974
–
11 பிப்ரவரி 1977
|பக்ருதின் அலி அகமது  
|-
!<small>பொறுப்பு</small>
|**சங்கம்மா ஜாட்டி**
|11 பிப்ரவரி 1977
–
25 சூலை 1977
|B. D. Jatti  
|-
!6
|**நீலம் சஞ்சீவ ரெட்டி**
|25 சூலை 1977
–
25 சூலை 1982
|நீலம் சஞ்சீவ ரெட்டி  
|-
!7
|**பர்தான் கவுர்**  
|25 சூலை 1982
–
25 சூலை 1987
|Zail Singh  
|-
!8
|**ஜானகி வெங்கட்ராமன்**  
|25 சூலை 1987
–
25 சூலை 1992
|இரா. வெங்கட்ராமன்  
|-
!9
|**விமலா சர்மா**  
|25 சூலை1992
–
25 சூலை 1997
|சங்கர் தயாள் சர்மா  
|-
!10
|**உஷா நாராயணன்**  
|25 சூலை 1997
–
25 சூலை 2002
|கே. ஆர். நாராயணன்  
|-
!11
| |*காலியிடம்*
25 சூலை 2017
|-
!14
|**சவிதா கோவிந்த்**  
|25 சூலை 2017
–
25 சூலை 2022
|ராம் நாத் கோவிந்த்  
|-
!15
| |*காலியிடம்*
|25 சூலை 2022
முதல்
|திரௌபதி முர்மு
|}
# இந்தியாவின் முதல் குடிமகள் அல்லது குடிமகன்

## மேலும் பார்க்கவும்

- இந்திய ஜனாதிபதி
- இந்தியப் பிரதமரின் மனைவி
# இந்தியப் பிரதமரின் துணைவர்

**இந்தியப் பிரதமரின் துணைவர்** (*Spouse of the Prime Minister of India*) என்பவர் இந்தியப் பிரதமரின் மனைவி அல்லது கணவர் ஆவார். பிரதமரின் மனைவிக்கு அதிகாரப்பூர்வமாக வரையறுக்கப்பட்ட பங்கு இல்லை. நெறிமுறையின்படி, இவர்கள் வீட்டிலும் வெளிநாட்டிலும் சமூக செயல்பாடுகள் மற்றும் கூட்டங்களில் கலந்து கொள்கிறார்கள்.  
இன்றுவரை 10 பெண்களும் ஓர் ஆணும் பிரதமர் பதவியில் இருக்கும்போதே திருமணம் செய்து கொண்டுள்ளனர். இந்தியாவில் திருமணமாகாதவர் ஒருவரும், துணைவரை பிரிந்தவர் ஒருவரும், கணவனை இழந்த ஒருவரும் மனைவியினை இழந்த இருவரும் பிரதமர்களாக இருந்தனர்.
# இந்தியப் பிரதமரின் துணைவர்

## பட்டியல்

| 11 சூலை 2011 |  |
| --- | --- |
| 19 March 1998 | 19 May 2004 |
# இந்தியப் பிரதமரின் துணைவர்

## மேலும் பார்க்கவும்

- இந்தியப் பிரதம மந்திரிகளின் பட்டியல்
- இந்தியாவின் முதல் குடிமகள் அல்லது குடிமகன்
# மெய்யெனியா

**மெய்யெனியா** (தாவரவியல் வகைப்பாடு: *Meyenia*) என்பது முண்மூலிகைக் குடும்பம் என்ற பூக்கும் தாவரக் குடும்பத்தின் 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, Nees என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1832ஆம் ஆண்டு எனத் தெரிவிக்கிறது. இப்பேரினத்தில், மெய்யெனியா அவ்டைனேனா என்ற ஒரே ஒரு இனம் இருப்பதாக அறிவிக்கப்பட்டுள்ளது.
# மெய்யெனியா

## வாழிடங்கள்

வாழிடங்களை இருவகையாகப் பிரிக்கலாம். ஓரிடத்தில் இயற்கையாகவே அகணியத் தாவரமாக இருந்தால், அதனை பிறப்பிடம் எனவும், அதே தாவரத்தினை மற்றொரு சூழிடத்தில், இயற்கையாக அல்லாமல் வளர்ப்புத் தாவரமாக அமைத்தால், அதனை அறிமுக வாழிடம் எனவும் கூறுவர்.  
**பிறப்பிடம்**: அசாம், வங்காளதேசம், இந்தியா, மியான்மர், வியட்நாம்.  
**அறிமுக வாழிடம்**: பெலீசு, இலங்கை.
# இலலிதா சாத்திரி

**இலலிதா சாத்திரி** (பிறப்பு **இலால்மணி தேவி** ; 11 சனவரி 1910 - 13 ஏப்ரல் 1993) என்பவர் மேனாள் இந்தியப் பிரதமர் லால் பகதூர் சாஸ்திரியின் மனைவி ஆவார்.  
தேவி, உத்தரப் பிரதேச மாநிலம் மிர்சாபூரை சேர்ந்தவர். இவர் 1928 மே 16 அன்று சாத்திரியை மணந்தார். திருமணத்திற்குப் பிறகு, தம்பதியினர் இலக்னோவிலும் பின்னர் புது தில்லியிலும் வசிப்பதற்கு முன்னர் பிரயாக்ராஜில் (அப்போது அலகாபாத்) பல ஆண்டுகள் வாழ்ந்தனர். சாசுதிரி தனது வாழ்நாளில் ஒன்பது ஆண்டுகளைச் சிறையில் கழித்தார். இந்த காலத்தில், தேவி குழந்தைகளையும் வீட்டையும் கவனித்துக்கொண்டார். 1952-இல் சாசுதிரி இரயில்வே அமைச்சரானபோது குடும்பம் புது தில்லிக்குக் குடிபெயர்ந்தது. ஆனால், சாத்திரியின் மரணத்திற்குப் பிறகு தில்லியைக் காலி செய்தனர். ஆனால் 1968-இல், அப்போதைய பிரதமர் இந்திரா காந்தி தேவிக்கு வேறு ஒரு வீட்டை ஒதுக்கினார். மேலும் இவர் 13 ஏப்ரல் 1993-இல் இறக்கும் வரை அங்கேயே வாழ்ந்தார்.  
*லால் பகதூர் சாஸ்திரி தேசிய நினைவு அறக்கட்டளை* மூலம் நடத்தப்படும் லால் பதூர் சாஸ்திரி நினைவு இல்லம், 10 ஜன்பத்திற்கு அடுத்ததாக அமைந்துள்ளது. இது இவரது கணவர் பிரதம மந்திரியாக இருந்த, அதிகாரப்பூர்வ இல்லமான, 1, மோதிலால் நேரு பகுதியில் உள்ளது.  
*சாஸ்திரி சேவா நிகேதன்* என்ற அமைப்பையும் இவர் நிறுவினார். இவரது மகன் சுனில் சாஸ்திரி தற்போது இதன் தலைவராக இருக்கிறார். தேவி 1993-இல் புது தில்லியில் இறந்தார். இவரது மகன்களில் ஒருவரான அனில் சாத்திரி, முன்னாள் மக்களவை உறுப்பினர்.  
கிராந்த் எம். எல். வர்மா எழுதிய *லலிதா கே ஆன்சூ* என்ற இந்தி காவிய கவிதைப் புத்தகம் 1978-இல் வெளியிடப்பட்டது. இந்த புத்தகத்தில் இவரது கணவர் லால் பகதூர் சாஸ்திரியின் முழு கதையும் லலிதா சாத்திரியால் விவரிக்கப்பட்டுள்ளது. லலிதா எழுதிய சில பாடல்கள் ("भोला भोला रटते रदे" போன்றவை) சித்ரகுப்தாவால் இசையமைக்கப்பட்டு லதா மங்கேஷ்கரால் பாடப்பட்டது.
# காயத்ரி தேவி (உ. பி.)

**காயத்ரி தேவி** (*Gayatri Devi*) ஓர் இந்திய அரசியல்வாதி மற்றும் இந்தியப் பிரதமராகப் பணியாற்றிய சரண் சிங்கின் மனைவி ஆவார். இவர் கைரானா மக்களவைத் தொகுதியிலிருந்து 7வது மக்களவை உறுப்பினராகவும் இக்லாஸ் சட்டமன்றத் தொகுதியிலிருந்து 5வது உத்திரப் பிரதேச சட்டமன்ற உறுப்பினராகவும் பணியாற்றினார். இவர் மதுராவின் முதல் பெண் சட்டமன்ற உறுப்பினர் ஆவார்.
# காயத்ரி தேவி (உ. பி.)

## வாழ்க்கை

தேவி 1905ஆம் ஆண்டு திசம்பர் 5ஆம் தேதி அரியானாவின் சோனிபட் மாவட்டத்தில் உள்ள கர்கி குண்டல் கிராமத்தில் பிறந்தார். 2002ஆம் ஆண்டு மே 10ஆம் தேதி நீண்ட கால நோய்க்குப் பிறகு இறந்தார். 1925ஆம் ஆண்டு சூன் 5ஆம் தேதி இந்தியாவின் பிரதமரான சரண் சிங்கை மணந்தார்.
# குர்சரன் கவுர்

**குர்சரன் கவுர் கோஹ்லி** (*Gursharan Kaur*-பிறப்பு 13 செப்டம்பர் 1937)என்பவர் ஓர் இந்திய வரலாற்றுப் பேராசிரியர் மற்றும் எழுத்தாளர் ஆவார். இவர் இந்தியாவின் முன்னாள் பிரதமர் மன்மோகன் சிங்கின் மனைவி ஆவார்.
# குர்சரன் கவுர்

## இளமை

சர்தார் சட்டர் சிங் கோஹ்லி, பர்மா-எண்ணெய் நிறுவன பொறியாளர் மற்றும் சிறீமதிக்கு பிறந்த ஏழு உடன்பிறந்தவர்களில் கவுர் இளையவர். பகவந்தி கவுர் ஜலந்தரில் 13 செப்டம்பர் 1937 அன்று பிறந்தார். இவருக்கு நான்கு சகோதரிகள் மற்றும் இரண்டு சகோதரர்கள் உள்ளனர். ஜீலம் மாவட்டத்தில் (இப்போது பாக்கித்தானின் பஞ்சாபில் உள்ள) இவரது மூதாதையர் கிராமம் தக்கம் உள்ளது.  
கவுர் தனது *கீர்த்தனை* பாடலுக்காகத் தில்லியில் உள்ள சீக்கிய சமூகத்தில் நன்கு அறியப்படுகிறார். மேலும் ஜலந்தர் வானொலியிலும் பாடல்களைப் பாடியுள்ளார்.
# குர்சரன் கவுர்

## வாழ்க்கை

2004-இல் மன்மோகன் சிங் பிரதமராகப் பதவியேற்றதிலிருந்து, இவருடன் வெளிநாட்டிற்கு அரசு முறை பயணம் மேற்கொண்டுள்ளார். இருப்பினும், குடும்பம் பெரும்பாலும் ஊடக வெளிச்சத்திலிருந்து விலகியே உள்ளது. இவர்களின் மூன்று மகள்கள் - உபிந்தர், தமன் மற்றும் அம்ரித், வெற்றிகரமான, அரசியல் அல்லாத வாழ்க்கையைக் கொண்டுள்ளனர். உபிந்தர் கவுர் தில்லி பல்கலைக்கழகத்தில் வரலாற்றுப் பேராசிரியராக உள்ளார். *பண்டைய டெல்லி* (1999) மற்றும் *எ ஹிஸ்டரி ஆஃப் ஏன்சியன்ட் அண்ட் எர்லி மெடிவல் இந்தியா* (2008) உட்பட ஆறு புத்தகங்களை எழுதியுள்ளார். தமன் கவுர், தில்லியில் உள்ள தூய இசுடீபன் கல்லூரி மற்றும் குசராத், ஆனந்த்தில் உள்ள கிராமப்புற மேலாண்மை நிறுவனத்தில் பட்டம் பெற்றவர். மேலும் *தி லாஸ்ட் ஃபிரான்டியர்: பீப்பிள் அண்ட் ஃபாரஸ்ட்ஸ் இன் மிசோரம்* மற்றும் *நைன் பை நைன் என்ற* நாவலை எழுதியவர். அம்ரித் சிங் அமெரிக்க உரிமையியல் சங்கத்தின் வழக்கறிஞராகப் பணிபுரிகின்றார்.
# உதிதா துகான்

**உதிதா துகான்** (Udita Duhan) இந்தியாவைச் சேர்ந்த ஒரு வளைதடிப் பந்தாட்ட வீராங்கனையாவார். 1998 ஆம் ஆண்டு சனவரி மாதம் 14 ஆம் தேதியன்று இவர் பிறந்தார். இந்தியப் பெண்கள் வளைதடிப் பந்தாட்ட அணியின் உறுப்பினராக இருந்தார். அரியானாவைச் சேர்ந்த இவர் இந்திய அணியின் தடுப்பாட்டக்காரராக விளையாடினார்.
# உதிதா துகான்

## ஆரம்ப கால வாழ்க்கை

அரியானா மாநிலம் இசார் மாவட்டத்தில் உள்ள பிவானியின் நங்கல் கிராமத்தில் உதிதா பிறந்தார். இவரது தந்தை, இயசுபீர் சிங், ஒரு காவல்துறை அதிகாரியும் ஒரு கைப்பந்து வீரருமாவார். எறிபந்து விளையாடத் தொடங்கிய இவர் பின்னர் வளைதடிப் பந்தாட்டத்திற்கு மாறினார். 2015 ஆம் ஆண்டு தந்தை இறந்த பிறகு, தாயார் கீதா தேவி இவரை வளைதடிப் பந்தாட்ட விளையாட்டை தொடர ஊக்குவித்தார். உதிதா விளையாட்டு ஆணைய விடுதியில் சேர்ந்தார்.
# உதிதா துகான்

## தொழில்

2018: இயாகர்த்தா ஆசிய விளையாட்டுப் போட்டியில் வெள்ளி, .  
2018: தோங்கேயில் நடந்த ஆசிய வெற்றியாளர் போட்டியில் வெள்ளி.  
2018: 2018 மகளிர் வளைதடிப் பந்தாட்ட உலகக் கோப்பையில் பங்கேற்றார்.  
2021: டோக்கியோ ஒலிம்பிக் போட்டியில் விளையாடினார்.  
2022: மசுகட்டு ஆசிய கோப்பையில் வெண்கலம், .  
2022: பொதுநலவாய விளையாட்டுப் போட்டியில் வெண்கலம் வென்ற அணியில் இடம்பெற்றார்.
# ஓல்மியம்(III) தெலூரைடு

**ஓல்மியம்(III) தெலூரைடு** (*Holmium(III) telluride*) என்பது Ho<sub>2</sub>Te<sub>3</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். ஓல்மியத்தின் அறியப்பட்ட தெலூரைடு சேர்மங்களில் இதுவும் ஒன்றாகும்.  
:: 2 Ho + 3 Te → Ho<sub>2</sub>Te<sub>3</sub>
# ஓல்மியம்(III) தெலூரைடு

## பண்புகள்

ஓல்மியம்(III) தெலூரைடை இண்டியம்(III) தெலூரைடில் கரைத்து HoInTe3 கட்ட சுற்றுருகல் வெப்பநிலை 890 கெல்வின் வெப்பநிலை கொண்ட திண்மக் கரைசலை உருவாக்கலாம்.  
::Ho<sub>2</sub>Te<sub>3</sub> + In<sub>2</sub>Te<sub>3</sub> → 2 HoInTe<sub>3</sub>
# சப்பானில் இந்து சமயம்

**சப்பானில் இந்து சமயம்** (*Hinduism in Japan*) சிறுபான்மை சமயமாக உள்ளது, முக்கியமாக சப்பானில் வசிக்கும் இந்திய மற்றும் நேபாளி வெளிநாட்டவர்களால் பின்பற்றப்படுகிறது. 2024 ஆம் ஆண்டு நிலவரப்படி சப்பானிய குடிமக்களில் 40,000 இந்துக்கள் இருப்பதாக மதிப்பிட்டுள்ளது. 2022 ஆம் ஆண்டு நிலவரப்படி, சப்பானில் 40,752 இந்தியர்கள் மற்றும் 125,798 நேபாளிகள் உள்ளனர்.
# சப்பானில் இந்து சமயம்

## கலாச்சார பின்னணி

சப்பானில் இந்து மதம் நடைமுறையில் உள்ள ஒரு சிறிய மதம் என்றாலும், சப்பானிய கலாச்சாரத்தை உருவாக்குவதில் அது குறிப்பிடத்தக்க, ஆனால் மறைமுகமான பங்கைக் கொண்டுள்ளது. இதற்குக் காரணம், பல பௌத்த நம்பிக்கைகள் மற்றும் மரபுகள் இந்து மதத்துடன் பொதுவான இந்திய வேரைப் பகிர்ந்து கொள்கின்றன. ஆறாம் நூற்றாண்டில் கொரிய தீபகற்பம் வழியாக சீனாவிலிருந்து சப்பானுக்கு பரவியது. சப்பானிய ஏழு அதிர்ஷ்ட தெய்வங்களில் ("செவன் காட்ஸ் ஆஃப் பார்ச்சூன்"), நான்கு இந்து தெய்வங்களாக உருவானவை: பென்சைடென் (சரசுவதி), பிசாமொண்டன் (வைஷ்ரவணன் அல்லது குபேரன்), டைகோகுடென் (மகாகாலன் அல்லது சிவன்) மற்றும் கிச்சிசோடென் (லட்சுமி). கடைசியாக, பென்சைடென், கிச்சிசோடென் மற்றும் டைகோகுடனின் பெண் பதிப்பு பெரிய தெய்வங்களின் திரிதேவியை நிறைவு செய்கிறது.  
பென்சைடென் ஆறாம் முதல் எட்டாம் நூற்றாண்டுகளில் சப்பானில் பிரபலமானார். முக்கியமாக அவருக்கு அர்ப்பணிக்கப்பட்ட ஒரு பகுதி, *தங்க ஒளியின் சூத்திரம் (சூத்ரா ஆஃப் கோல்டன் லைட்* 金光明経) என்ற நூலின் சீன மொழிபெயர்ப்புளில் உள்ளது. தாமரை சூத்திரத்திலும் அவர் குறிப்பிடப்படுகிறார். சப்பானில், லோகபாலர்கள் நான்கு பரலோக அரசர்களின் (四天王) புத்த வடிவத்தை எடுக்கின்றனர். கோல்டன் லைட் சூத்திரம் சப்பானில் மிக முக்கியமான சூத்திரங்களில் ஒன்றாக மாறியது, அதன் அடிப்படை செய்தியின் காரணமாக, நான்கு பரலோக மன்னர்கள் தனது நாட்டை சரியான முறையில் ஆளும் ஆட்சியாளரைப் பாதுகாக்கிறார்கள் என்று கற்பிக்கிறது. மரணத்தின் இந்து கடவுள், யமன், அவரது பௌத்த வடிவத்தில் என்மா என்று அழைக்கப்படுகிறார். கருடன், விஷ்ணுவின் வாகனம், சப்பானில் உள்ள ஒரு மகத்தான, நெருப்பை சுவாசிக்கும் உயிரினமான கரூரா (迦楼羅) என்று அழைக்கப்படுகிறது. இது ஒரு மனிதனின் உடலையும் கழுகின் முகம் அல்லது அலகையும் கொண்டுள்ளது. *டென்னின்* அரம்பையர்களிடம் இருந்து உருவானது. காங்கிடென் (விநாயகர்) ஆரோக்கியம், வெற்றி மற்றும் நல்ல அதிர்ஷ்டத்திற்காக பிரார்த்தனை செய்யப்படுகிறார். பல சப்பானிய பௌத்த தெய்வங்கள் (அல்லது *டென்பு* ) இந்து மதத்தில் தங்கள் வேர்களைக் கொண்டுள்ளன, மேலும் பல சப்பானியர்களால் குறிப்பாக *ஷிங்கோன் பௌத்தத்தில்* இன்னும் மதிக்கப்படுகின்றன. சப்பானில் இந்து செல்வாக்கின் மற்ற எடுத்துக்காட்டுகளில் "ஆறு பள்ளிகள்" அல்லது "ஆறு கோட்பாடுகள்" மற்றும் யோகா மற்றும் அடுக்குத் தூபிகளின் பயன்பாடு ஆகியவை அடங்கும். சப்பானில் தாக்கத்தை ஏற்படுத்திய இந்து கலாச்சாரத்தின் பல அம்சங்கள் சீன கலாச்சாரத்தையும் பாதித்துள்ளன. இந்தியா மற்றும் நேபாளத்தில் இருந்து அதிக எண்ணிக்கையிலான மக்கள் வருவதால் சப்பானில் இந்து மதம் கணிசமாக வளர்ந்து வரும் மதமாகும்.  
சப்பானில் இந்துக் கடவுள்களின் வழிபாடு குறித்து மக்கள் பல புத்தகங்களை எழுதியுள்ளனர். இன்றும் கூட, சப்பான் இந்துக் கடவுள்களைப் பற்றிய ஆழமான ஆய்வை ஊக்குவிப்பதாகக் கூறப்படுகிறது.
# சப்பானில் இந்து சமயம்

## தற்போதைய நிலைமை

இந்து மதம் முக்கியமாக சப்பானில் வசிக்கும் இந்திய மற்றும் நேபாளி குடியேறியவர்களால் பின்பற்றப்படுகிறது, இருப்பினும் மற்ற பின்பற்றுபவர்கள் உள்ளனர். 2022 ஆம் ஆண்டு நிலவரப்படி, சப்பானில் 40,752 இந்தியர்கள் மற்றும் 125,798 நேபாளிகள் உள்ளனர்.  
சப்பானில் உள்ள சில இந்து கோவில்கள் பின்வருமாறு:  
- ஷீரடி சாய்பாபா கோவில், டோக்கியோ
- இஸ்கான் நியூ கயா, டோக்கியோ
- வேதாந்தா சொசைட்டி, கனகாவா
- ஸ்ரீ சுவாமிநாராயண் மந்திர், டோக்கியோ
- சிவசக்தி கோவில், டோக்கியோ  
2024 ஆம் ஆண்டு நிலவரப்படி சப்பானிய குடிமக்களில் 40,000 இந்துக்கள் இருப்பதாக மதிப்பிட்டுள்ளது.
# காங்கித்தென்

**காங்கித்தென்** அல்லது **பிநாயக்கா** அல்லது **கணபாச்சி** அல்லது **சோத்தென்** முக்கியமாக சப்பானிய பௌத்தத்தின் ஷிங்கோன் மற்றும் தெந்தாய் பள்ளிகளில் போற்றப்படும் ஒரு தேவர் (தென்). அவர் இந்துக் கடவுளான விநாயகருக்கு இணையானவர்.  
காங்கித்தென்னும் கணேசரும் ஒரு பொதுவான தோற்றத்தையும் பல பண்புகளையும் பகிர்ந்து கொண்டாலும், இரு கடவுளர்க்கும் இடையே சில குறிப்பிடத்தக்க வேறுபாடுகள் உள்ளன. காட்டாக, புத்த விநாயகர் முதலில் தடைகளை உருவாக்கியவராகவும், *விநாயகர்கள்* எனப்படும் பௌத்த நடைமுறையைத் தடுக்கும் கொடிய பேய்களின் வகுப்பின் தலைவராகவும் எதிர்மறையாக சித்தரிக்கப்பட்டார். ஆனால் பின்னர் வந்த மரபில் *விநாயகர்களையும்* அவர்களின் இறைவனையும் வேறுபடுத்த முயன்றனர். பின்னர் அவர் போதிசத்வா அவலோகிதராகவும் புத்த வைரோச்சனாவின் வெளிப்பாடாவும் காணப்படலானார்.  
காங்கித்தென் சப்பானில் வளர்முறையானதும் எதிர்மறையானதுமான வரவேற்பைப் பெறுகிறார். ஒருபுறம், சாத்தியமற்ற விருப்பங்கள் உட்பட தன்னிடம் கேட்கும் அனைத்தையும் தவறாமல் வழங்கும் மிகவும் வல்லமைபெற்ற கடவுளாக அவர் பரவலாக மதிக்கப்படுகிறார். கருவுற்ற தருணத்திலிருந்து அவருடன் கரும தொடர்பைக் கொண்டவர்களை அவர் கண்காணித்து, அவர்களின் வாழ்நாள் முழுவதும் அவர்களின் கண்ணுக்கு தெரியாத தோழராக பணியாற்றுவதாகவும் கூறப்படுகிறது. மறுபுறம், அவர் இன்னும் கீழ்த்தரமான உணர்வுகள் மற்றும் ஆசைகள் ஆகியவற்றால் கட்டுண்டவராகக் கருதப்படுகிறார். இதனால் சில வேளைகளில் ஒரு கொந்தளிப்பானவராகவும் கருதப்படுகிறார். தன்னைப் புண்படுத்தியவர்களை விரைவாக தண்டிக்கக் கோருகிறார்.  
அவரது இந்து சமய உருவம் போலல்லாமல், காங்கித்தென் மிகவும் அரிதாகவே கருதப்படுகிறார். கோயில்களில் தெய்வத்தின் உருவங்கள் பார்வையில் இருந்து மறைக்கப்படுகின்றன, அவரை மையமாகக் கொண்ட சடங்குகள் தகுதியான துறவிகளால் பொதுப் பார்வையில் இருந்து விலகி செய்யப்படுகின்றன. பக்தர்கள் வீட்டில் கடவுளின் உருவப்படங்களை வழிபடுவதை ஊக்கப்படுத்துவதில்லை.  
அவர் சில சமயங்களில் விநாயகரைப் போன்ற யானைத் தலை கொண்ட ஒற்றை ஆண் தெய்வமாக சித்தரிக்கப்படுகிறார். அவர் பொதுவாக ஆண்-பெண் இணையாக (இருவரும் யானைத் தலைகளுடன்) கட்டிப்பிடித்து நிற்கும் *இரட்டை (-உடல்) காங்கித்தென்* அல்லது *தழுவிய காங்கித்தென்* என அழைக்கப்படும் ஒரு உருவத்தில் காட்டப்படுகிறார்.
# காங்கித்தென்

## பெயர்கள்

இந்துக் கடவுளான விநாயகரிடமிருந்து பல பெயர்களையும் பண்புகளையும் காங்கித்தென் பெற்றார் (அவருடன் பொதுவான தோற்றம் கொண்டவர்). இருப்பினும் 'கணேசா' என்ற பெயர் பௌத்த தெய்வத்திற்கு ஒருபோதும் பயன்படுத்தப்படவில்லை, அவர் பொதுவாக 'கணபதி' (*கணபாச்சி*) அல்லது 'விநாயகா' (*பிநாயக்கா*) என்ற முந்தைய பெயர்களால் குறிப்பிடப்பட்டார்.  
சப்பானில், தெய்வம் பொதுவாக 'சோத்தென்' (聖天, "புனித / உன்னத கடவுள்") அல்லது 'காங்கித்தென்' (歓喜天, "ஆனந்தத்தின் கடவுள்") என அழைக்கப்படுகிறது. முந்தைய அடைமொழியானது, அதிர்ஷ்டம் மற்றும் செல்வம் ஆகியவற்றுடன் அவருக்கு உள்ள தொடர்பைக் குறிக்கிறது மற்றும் போதிசத்வா அவலோகிதேஷ்வரை குறிக்கலாம். இரட்டை உடல் (双身, *sōshin* ) காங்கித்தென், மகிழ்ச்சி மற்றும் செழிப்பு அளிப்பவராக போற்றப்படுகிறார். பக்தர்களிடையே, அவர் சில சமயங்களில் மரியாதைக்குரிய 'தென்சன்' (天尊, "வணக்கத்திற்குரிய தெய்வம்") என்றும் குறிப்பிடப்படுகிறார்.
# காங்கித்தென்

## வரலாற்று வளர்ச்சி

இந்துக் கடவுளான விநாயகரின் தோற்றம் குறித்து பல கோட்பாடுகள் முன்வைக்கப்பட்டுள்ளன. அவர் முதன்முதலில் வரலாற்றுப் பதிவில் அவரது உன்னதமான வடிவத்தில் கிபி 4 முதல் 5 ஆம் நூற்றாண்டின் முற்பகுதியில் தோன்றினார். மானவ *-கிரிஹ்யசூத்திரம்* (யசுர் வேதத்தின் மானவா பள்ளிக்கு சொந்தமான உரை) மற்றும் *மகாபாரதத்தில்* குறிப்பிடப்பட்டுள்ள நான்கு தொல்லை தரும் பேய்களின் குழுவான விநாயகர்களுடன் படிப்படியாக முக்கியத்துவம் பெற்றார் என்பது ஒரு கோட்பாடு. தாங் காலத்து துறவி யிஜிங்கின் *மஹாமயூரி வித்யாரஜினி சூத்ரா* விநாயகரை ஒரு "தடுப்பு தெய்வம்" என்று வரையறுக்கிறது. *மகாவைரோச்சனா தந்திரம்* ( *வைரோச்சனாபிசம்போதி சூத்திரம்* என்றும் அழைக்கப்படுகிறது) இதற்கிடையில் *விநாயகங்கள்* மற்றும் *ராட்சசர்கள்* போன்ற அசுரர்கள் மந்திரத்தின் சக்தியால் சிதறடிக்கப்படுவதைப் பற்றி பேசுகிறது. துறவி யி ஜிங், இந்த உரையின் மீதான தனது வர்ணனையில், *வினாயகங்களை* ஏமாற்றப்பட்ட மனதிலிருந்து (從妄想心生) உருவாக்கப்படும் தடைகள் என்று விவரிக்கிறார்.
# ஓல்மியம் நைட்ரைடு

**ஓல்மியம் நைட்ரைடு** (*Holmium nitride*) என்பது HoN என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். ஓல்மியமும் நைட்ரசனும் சேர்ந்து இச்சேர்மம் உருவாகிறது.
# ஓல்மியம் நைட்ரைடு

## தயாரிப்பு

நன்றாக அரைக்கப்பட்ட ஓல்மியம் உலோகம் , இதன் நீரேற்று அல்லது நைட்ரசன் இரசக்கலவையை 800 முதல் 1000 செல்சியசு வெப்பநிலையில் வினைபுரியச் செய்தால் ஓல்மியம் நைட்ரைடை தயாரிக்கலாம்.
# ஓல்மியம் நைட்ரைடு

## பண்புகள்

ஓல்மியம்(III) தெலூரைடை இண்டியம்(III) தெலூரைடில் கரைத்து HoInTe3 கட்ட சுற்றுருகல் வெப்பநிலை 890 கெல்வின் வெப்பநிலை கொண்ட திண்மக் கரைசலை உருவாக்கலாம்.  
::Ho<sub>2</sub>Te<sub>3</sub> + In<sub>2</sub>Te<sub>3</sub> → 2 HoInTe<sub>3</sub>
# ஓல்மியம் நைட்ரைடு

## இயற்பியல் பண்புகள்

ஓல்மியம் நைட்ரைடு கனசதுரப் படிக வடிவத்தில் படிகமாகிறது.
# கோம்பாக் மக்களவைத் தொகுதி

**கோம்பாக் மக்களவைத் தொகுதி** (மலாய்: *Kawasan Persekutuan Gombak*; ஆங்கிலம்: *Gombak Federal Constituency*; சீனம்: 鹅唛联邦选区) என்பது மலேசியா, சிலாங்கூர், கோம்பாக் மாவட்டத்தில் அமைந்துள்ள ஒரு மக்களவைத் தொகுதி (**P098**) ஆகும்.  
கோம்பாக் மக்களவைத் தொகுதி 1994-ஆம் ஆண்டில் உருவாக்கப்பட்டது. முதன்முதலாக 1994-ஆம் ஆண்டில் முதலாவது மக்களவைப் பொதுத் தேர்தல் நடைபெற்றது. அதன் பின்னர், இறுதியாக 2022-ஆம் ஆண்டில் பொதுத் தேர்தல் நடைபெற்றது.  
அத்துடன் 1994-ஆம் ஆண்டில் இருந்து கோம்பாக் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.